
ועדת החוקה, חוק ומשפט–
17.7.2005


הכנסת השש עשרה





נוסח לא מתוקן

מושב שלישי

פרוטוקול מס' 537

מישיבת ועדת החוקה, חוק ומשפט
יום ראשון,  י' תמוז התשס"ה  (17 ביולי 2005), שעה  12:30

סדר היום:
תקנות הסדרת העיסוק בייצוג על ידי יועצי מס (אגרות) התשס"ה – 2005 

אישור התקנות

נכחו:

חברי הוועדה:

מיכאל איתן – היו"ר
אליעזר כהן  

מוזמנים:

שי אהרונוביץ – משרד האוצר




משה שופמן



ייעוץ משפטי: 

תמי סלע 


 
מנהלת הוועדה:

דורית ואג

נרשם ע"י:

חבר המתרגמים בע"מ
תקנות הסדרת העיסוק בייצוג על ידי יועצי מס (אגרות) התשס"ה – 2005

היו"ר מיכאל איתן:


אני פותח את הישיבה. על סדר היום - תקנות הסדר העיסוק בייצוג על-ידי יועצי מס (אגרות), התשס"ה-2005. מה המצב הקיים היום?

תמי סלע:


אגרת בחינה - 189 שקל. יש ערר על בחינה, יש אגרת רישום חד פעמית.

היו"ר מיכאל איתן:


כמה הם רוצים היום? 

דורית ואג:


לפי נוסח אחד 550, לפי השני 600. אז אנחנו נקבע 400, זה כפול מהיום. 

שי אהרונוביץ:


עשינו תחשיבים. מה שקורה היום שהבחינות נתקעות. עד היום נציבות מס הכנסה לקחה על עצמה מכוח החוק את כל הדברים האלה.

היו"ר מיכאל איתן:


טוב, נקבע 500 על הבחינה, אבל הערר יהיה רק 100. 

תמי סלע:


החוק מונה את האגרות שאפשר לקבוע.

דורית ואג:

תמי אומרת שעל הערר לא צריך לשלם. 

היו"ר מיכאל איתן:


אבל אז סתם אנשים מערערים. 

תמי סלע:


אז לוקחים בחשבון במסגרת האגרה - - -

היו"ר מיכאל איתן:


אז נקבע 450 לבחינה ו-100 לערר. 


מה זה אגרת רישום בפנקס - חד פעמית?

תמי סלע:


כשבן אדם עושה בחינה ומקבל את הרישיון בפעם הראשונה, הוא מקבל אגרה שבדרך כלל היא קצת יותר נמוכה.

היו"ר מיכאל איתן:


אבל איזו עבודה יש לעשות שם? 

תמי סלע:


זה במקום אגרה שנתית.

שי אהרונוביץ:


זה כולל גם את אותה אגרה שנתית.

תמי סלע:


הם באמת לא עשו הפרדה. הם קבעו אגרה שנתית ומשלמים אותה גם כאתה מקבל רשיון. דווקא במקומות אחרים בדרך כלל האגרה הזאת קצת יותר נמוכה כי כבר שילמת על הבחינה ועל כל התהליך אז לא רוצים להכביד יותר מדי. לכן בשנה שהתקבלת, קובעים אגרה קצת יותר נמוכה. כך זה גם אצל עורכי-הדין.

היו"ר מיכאל איתן:


אבל אני לא רוצה אגרה יותר נמוכה. אני רוצה אגרה שנתית קבועה. אגרת רישום בפנקס חד פעמי – ללא תשלום. ומתי שהוא ישלם בשביל השנה, רושמים אותו, וכל השנה הוא ישלם.

תמי סלע:


אפשר גם ככה וגם ככה. אני מסבירה את הרציונל למה עשו את זה קצת יותר נמוך אצל אחרים. פה בתקנות הישנות הם קבעו 700 שקל שנתי או דו-שנתי ולא עשו אגרת רישום חד פעמית. האגרות החדשות שלפנינו הן גם יותר גבוהות וגם יש ביניהן חלוקה חד-פעמית לשני הכיוונים.

היו"ר מיכאל איתן:


רואה חשבון - 600 שקל לשנה.  

שי אהרונוביץ:


מי שהוא לא פעיל משלם הרבה פחות. מי שמעל שבעים משלם פחות. יש מדרוג. 

תמי סלע:


לא פעיל אצל הרוב זה פטור.  שכיר משלם חצי מזה.

היו"ר מיכאל איתן:


אבל יועצי מס צריכים לשלם כמו רואי חשבון?

שי אהרונוביץ:


הם רצו להעלות את רמת המקצוע.

היו"ר מיכאל איתן:


אני בעד 600 שקלים, אתם רוצים 700. נלך על האמצע - 650. 

שי אהרונוביץ:


ובלי הבדל בין שנה לשנתיים?

היו"ר מיכאל איתן:


בלי הבדל בין שנה לשנתיים. 


מי שישלם שנתיים ירוויח את הריבית.


תמי סלע:


הם קבעו פה סכום אחר במצב שהאגרה לא שולמה במועד. החוק מתייחס לסיטואציה כזאת ואומר שאם מישהו לא שילם במועד אז עד שלא ישלם את זה עם ריבית והפרשי הצמדה, הוא לא יוכל לפעול. אני לא מבינה למה צריך לקבוע להם עוד סכומים מיוחדים במקרים שהם לא שילמו במועד.

היו"ר מיכאל איתן:


גם לאחרים אין. 

שי אהרונוביץ:


לעורכי דין יש. אני עורך דין, אני יודע וגם את יודעת שאם אני מאחר בתשלום זה 150 שקל הבדל.

היו"ר מיכאל איתן:


100 שקל הבדל למי שלא משלם במועד. זה סותר את החוק? תמחקי את זה. 

תמי סלע:


בסדר, אז שישלם ריבית והפרשי הצמדה לפחות, כי אני לא יכולה בתקנות לסתור את החוק. כתוב: לא שילם בעל רשיון את האגרה במועדה, לא יהיה רשאי לשמש כיועץ מס  - שזה סנקציה די משמעותית – כל עוד לא שילם את האגרה בתוספת ריבית והצמדה...

היו"ר מיכאל איתן:


אז תשנו את החוק.

שי אהרונוביץ:


אז אין קנס.

תמי סלע:


הקנס הוא בריבית. יש הקלות לגבי אגרה שנתית. אם הוא שכיר – מחצית, מגיל שבעים – שליש ולא פעיל רוצים שישלם בכל זאת 300 או 360, גם רואי חשבון וגם עורכי דין - - -

שי אהורונוביץ:


יש לנו המון לא פעילים, וממשיכים להחזיק את המגנון.

דורית ואג:


איזה מנגנון? הם נרשמו פעם אחת וזהו. איזה מנגנון?

תמי סלע:


אם הם לא פעילים הם פטורים. גם רואי חשבון פטורים אם הם לא פעילים.

היו"ר מיכאל איתן:


100 שקל לשנה. 

תמי סלע:


עם המתמחים אין בעיה. יש סעיף פטור. אתם הכנסתם סעיף פטור רק לגבי האגרות של הבחינות. למשל, אצל עורכי דין יש סעיף פטור שמתייחס לכל האגרות. חוץ מזה אפשר באמת להכניס כמו בלשכת עורכי הדין, זה יכול גם לדחות את מועד התשלום. 

שי אהרונוביץ:


נתחיל להתעסק כל היום בבקשות האלה.

תמי סלע:


יש את זה גם אצל אחרים. למה למנוע?

היו"ר מיכאל איתן:


זה פחות כסף.  אין פטורים. אני נגד פטורים. על 100 שקל יתחילו פטורים? 

תמי סלע:


אצל עורכי דין יש פטור.

היו"ר מיכאל איתן:


אז תמחקי אצל עורכי הדין.

תמי סלע:


אין אף פעם נסיבות חריגות שמצדיקות התייחסות מיוחדת?

היו"ר מיכאל איתן:


לא על סכום של 100 או 200 שקל. 

תמי סלע:


זה לא 100 שקל, יש גם אגרה של 700 שקל.

היו"ר מיכאל איתן:


אין דחייה ואין כלום. 600 שקל לאדם שיש לו עסק, זה לא הרבה. 

שי אהרונוביץ:


אם הוא לא פעיל, שיקפיא את העסק.  

תמי סלע:


בהוראות המעבר אתם כתבתם שמי ששילם את האגרה עבור 2005 עד תחילת החוק ישלים את הסכום לפי התקנות, אבל אנחנו כבר ביולי.

היו"ר מיכאל איתן:


מי ששילם שילם. 

שי אהרונוביץ:


גם אני בעד.

תמי סלע:


מי ששילם, שילם. 

נקודה אחרונה. למה הביאו לנו את זה עכשיו? כי ב-20 ביולי יש את הבחינה. כתבתם שיצטרכו לשלם את האגרות האלה לפני מועד הבחינה, מה שנותן לכולם יום אחד לרוץ ולשלם. צריך לתת להם שבועיים ממועד אישור התקנות.

היו"ר מיכאל איתן:


תן עוד שבוע שיוכלו לשלם. 

שי אהרונוביץ:


ומי שכבר שילם יוחזר לו לפי התעריף החדש. שינינו.  האלטרנטיבה היתה שנדחה. 

משה שופמן:


האגרה של 450, של הבחינה הראשונה - - 

שי אהרונוביץ:


פה יש שתי בחינות. כל פעם שהזמנו מקומות בגני התערוכה זה היה משהו סמלי.  אנחנו תימחרנו את זה. ועד היום שזה היה סמלי - - --

היו"ר מיכאל איתן:


הסכום יהיה 400 שקל.  

היו"ר מיכאל איתן:


מי בעד? 

הצבעה

בעד התקנות - 2

נגד - אין

היו"ר מיכאל איתן:

התקנות התקבלו פה אחד.

הישיבה ננעלה בשעה 13:15

